CELEX: 62022TN0016
Language: bg
Date: 2022-01-10 00:00:00
Title: Дело T-16/22: Жалба, подадена на 10 януари 2022 г. — NV/ЕИБ

28.2.2022   
            
            
               BG
            
            
               Официален вестник на Европейския съюз
            
            
               C 95/40
            
         
      Жалба, подадена на 10 януари 2022 г. — NV/ЕИБ
      (Дело T-16/22)
      (2022/C 95/57)
      Език на производството: френски
      
         Страни
      
      
         Жалбоподател: NV (представител: L. Levi, avocate)
      
         Ответник: Европейска инвестиционна банка
      
         Искания
      
      Жалбоподателят моли Общия съд:
      
                  —
               
               
                  да обяви настоящата жалба за допустима и основателна,
                  вследствие на което
               
            
                  —
               
               
                  да отмени решението от 5 февруари 2021 г., с което се квалифицират като нерегламентирани отсъствията на жалбоподателката в следните периоди: от 29 май 2020 г. до 15 септември 2020 г., от 30 юни 2020 г. до 30 септември 2020 г., от 7 септември 2020 г. до 7 ноември 2020 г., и от 3 ноември 2020 г. до 8 януари 2021 г.,
               
            
                  —
               
               
                  доколкото е необходимо, да отмени решението от 1 октомври 2021 г., с което се отхвърля жалбата, подадена по административен ред на 1 април 2021 г. срещу решението от 5 февруари 2021 г.,
               
            
                  —
               
               
                  да отмени решението от 20 април 2021 г., с което се квалифицират като нерегламентирани отсъствието на жалбоподателката от 8 януари 2021 г. до 8 април 2021 г.,
               
            
                  —
               
               
                  да отмени решението от 3 май 2021 г., с което се квалифицират като нерегламентирани отсъствието на жалбоподателката 8 април 2021 г. до 8 юни 2021 г.,
               
            
                  —
               
               
                  доколкото е необходимо, да отмени решението от 27 октомври 2021 г., с което се отхвърля жалбата, подадена по административен ред на 18 юни 2021 г. срещу решенията от 20 април 2021 г. и от 3 май 2021 г.,
               
            
                  —
               
               
                  да осъди ЕИБ да заплати съответните възнаграждения за периодите от 29 май 2020 г. до 8 януари 2021 г., от 8 януари 2021 г. до 8 април 2021 г. и от 8 април 2021 г. до 8 юни 2021 г., като към тези възнаграждения следва да бъдат начислени лихви за забава, като се има предвид, че лихвите за забава се определят от лихвения процент на Европейската централна банка плюс 2 процентни пункта,
               
            
                  —
               
               
                  да осъди ЕИБ да заплати обезщетение за претърпените от жалбоподателя вреди,
               
            
                  —
               
               
                  да осъди ЕИБ да заплати всички съдебни разноски.
               
            
         Основания и основни доводи
      
      Жалбоподателят изтъква три основания в подкрепа на жалбата.
      
                  1.
               
               
                  Първо основание: нарушение на членове 2.3, 3.3, 3.4 и 3.6 от приложение X от административните разпоредби, нарушение на член 34 от Хартата във връзка или не с членове 2.3, 3.3, 3.4 и 3.6 от административните разпоредби, явна грешка в преценката, неизпълнение на задължението за грижа и злоупотреба с право.
               
            
                  2.
               
               
                  Второ основание: неизпълнение на задължението за дължима грижа, нарушение на член 41 от Хартата на основните права на Европейския съюз и явна грешка в преценката.
               
            
                  3.
               
               
                  Трето основание: нарушение на член 33в от Правилника за персонала и член 11 от административните разпоредби.